OpenLLM-France/wikimedia huggingface dataset:
# Adrián Ferreño

Adrián Ferreño Mora (Villanueva de Gata, Cáceres, 1948) Cáceresen jaio eta Donostian bizi den margolaria da.
1951n Donostiara etorri zen familiarekin bizitzera, eta bertan egin ditu bere artelanen erakusketa nagusiak. Bere kasa ikasi zuen, baina oso gazte hasi zen Gipuzkoako Elkarte Artistikora joaten, eta han osatu zuen bere prestakuntza. 1970eko hamarkadan, marrazkia eta margoketa landuz, beste arte-mota batzuk ere hasi zen lantzen: performanceak, arte ez kontzeptuala, eta hainbat happegingetan parte hartu zuen bere elkartekideekin batera. Lehen erakusketa Donostian bertan egin zuen, 1971n. Artea herritar guztiei zabaldu behar zitzaiela, eta bere lanak galerietan erakusteaz gain zuzenean ere saldu zituen garai batean Donostiako Konstituzio plazan. Maiz erakutsi ditu bakarka bere lanak, esate baterako, Bilboko Ederti (1991, 1992, 1996) eta Windsord (1980) erakustokietan eta Donostiako Galería Dieciséis erakustokian (1986, 1990, 1993). Iruñea, Zaragoza, Madril eta Cáceresen ere izan ditu lanak ikusgai. Bere obrak hainbat museo eta bildumatan daude: Donostiako San Telmo Museoan, Durango eta Gernikako Museoetan, Artelekun, Donostiako Kutxan, Gipuzkoako Foru Aldundian eta Ajuriaenean, besteak beste. Eusko Legebiltzarreko ateen diseinua ere berea da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz) Adrián Ferreño Auñamendi Entziklopedia
* Datuak: Q12252809
# Adrià Figueras

Adrià Figueras Trejo, (Bartzelona, Katalunia, 1988ko abuztuaren 31a), eskubaloian Espainiarekin aritzen den kirolaria da..
2020ko Udako Olinpiar Jokoetan, Tokio 2020an (Tokio), esku hartu, eta brontzezko domina eskuratu zuen eskubaloian, Espainia ordezkatuz; Frantziako taldearen (urrezko domina) eta Danimarkako taldearen (zilarrezko domina) atzetik sailkatu zen Espainia.
Tokion, honako hauek osatzen zuten Espainiako taldea: Julen Aguinagalde, Rodrigo Corrales, Alex Dujshebaev, Raúl Entrerríos, Ángel Fernández Pérez, Adrià Figueras, Antonio García Robledo, Aleix Gómez, Gedeón Guardiola, Eduardo Gurbindo, Jorge Maqueda, Viran Morros, Gonzalo Pérez de Vargas, Miguel Sánchez-Migallón,Daniel Sarmiento Melián eta Ferran Solék.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Eskubaloia, gizonezkoa. |

## Erreferentziak

* ↑ «Adrià Figueras Trejo» olympedia.org (Ingelesez)
* ↑ "Adrià Figueras Trejo" olympics.com (Gaztelaniaz)

## Kanpo estekak

* Datuak: Q28333039
* Multimedia: Adrià Figueras / Q28333039
# Adrián Amantegi

Adrian Amantegi Arteaga (Mañaria, 1928 – 2018ko otsailaren 9a). Mañariko Harrobien jabea eta ASECABI elkartearen kide omendua izan zen.

## Biografia

León Amantegi eta Lucía Arteagaren semea, Aldebaraieta auzoko Baseta baserrian sortu zen, Batzokia izan zena. 1936an, Espainiako Gerra Zibilaren testuinguruan Belgikan errefuxiatu ziren haurretako bat izan zen, Habana Itsasontzian heldu zen hara, eta bertan ikasi zuen ezpata-dantza. Durangoko Maristen ikastetxean ikasi zuen aita hil arte, orduan ama harrobiaren buru bihurtu zen eta Adrián, hamabost urte zituela bertan hasi zen lanean. Gerora, berak eraman zuen aitak 1927an martxan jarritako Amantegi harrobia eta familiako gainerako harrobien gidaritza eta ardura.
Mañariko harrobiek Mugarra, Untzilaitz eta Eskubaratz mendiak ustiatzen dituzte (Amantegi, Mutxate eta Zallobentak, hurrenez hurren) Urkiolako natura parkearen parte dira eta bertatik ateratzen da Bizkaian ekoizten den kareharriaren %30-40. Harrobiak natur parkearen kanpoan eta "legearen barruan" bazeuden ere, 2003an Urkiolako Parkearen muga den Eskubaratz mendiaren eremu zabal bat birsailkatzeko eskatu zuen Zallobenta Harrobiak enpresak (Amantegi enpresarena dena ere). Horrela, Natur Parke izatetik harrobi gisara hartu ahal izango da lurralde eremu zabal hori. Horrez gain, historiaurreko aztarnen galera zein bertako animali eta landareen galera salatu dute, besteak beste, Gerediaga Elkarteak. EAJ-ri lotutako enpresak EITBren babesa izan du.

## Sariak eta Aitortzak

* 2008an, Asociación de Empresas de Canteras de Bizkaia-k omenaldu zuen.

## Erreferentziak

* ↑ «ÓBITO · El lunes se oficiará el funeral del empresario de canteras de piedra Adrian Amantegi en Mañaria» Mugalari Kultura 2018-02-09 (Noiz kontsultatua: 2022-03-12).
* ↑ «Durango 1936 Kultur Elkartea» durango1936.org (Noiz kontsultatua: 2022-03-12).
* ↑ (Gaztelaniaz) Deia. «Adrián Amantegi Arteaga, un perfeccionista que ganaba en las distancias cortas» www.deia.eus (Noiz kontsultatua: 2022-03-12).
* ↑ «Amantegi Arteaga, Adrian - Ahotsak.eus» ahotsak.eus (Noiz kontsultatua: 2022-03-12).
* ↑ «Urkiolako parkea harrobiek inguratuta» www.argia.eus (Noiz kontsultatua: 2022-03-12).
* ↑ (Gaztelaniaz) «¿Preparados para una voladura?» EITB Radio Televisión Pública Vasca (Noiz kontsultatua: 2022-03-12).
* ↑ (Gaztelaniaz) «Adrián Amantegi: «En la cantera me he vuelto un masoquista»» El Correo 2008-03-03 (Noiz kontsultatua: 2022-03-12).

## Kanpo estekak

* Adrián Amantegi eta Emili Magunazelaia (Durango 1936 Kultur Elkartea)
* ASECABI - Asociación de Empresas de Canteras de Bizkaia
* Datuak: Q111199777
# Adrià Pedrosa

Adrià Giner Pedrosa (Bartzelona, Katalunia, 1998ko maiatzaren 13a) kataluniar futbol jokalaria da. Gaur egun ezker atzelari gisa jokatzen du Espainiako LaLiga EA Sports-eko Sevilla Futbol Club-en.
RCD Espanyol taldearen harrobian hazitakoa da.

## Kanpo estekak

* Datuak: Q58174944
* Multimedia: Adrià Pedrosa / Q58174944
# Aktiboek bermatutako titulu

Aktiboek bermatutako tituluak (ingelesez, asset-backed security) bonu bilakatutako finantza aktiboak dira. Kapital falta duten bankuek maileguak pilatu eta bono bihurtzeko bidea da. Bonu horiek Europako Banku Zentralak erosiko ditu eta, horri esker, likidazio-arazoak zituzten bankuek mailegu berriak emateko aukera izango dute.

## Erreferentziak

* ↑ «Zer da deflazioa?», EiTB, 2014-09-04

## Kanpo estekak

* Datuak: Q1139122
# Aktiboen errendimendu

Aktiboen errendimendua edo errentagarritasuna ustiapenaren eraginkortasunaren neurria da, erabilitako finantza iturrien eragina kontuan izan gabe. Enpresaren emaitza eta hau lortzeko erabiltzen diren baliabideen arteko erlazioa da. Hau kalkulatzeko erabiltzen den ratioa ROI (Return on invesment) da:
$ROI={EkitaldikoEmaitza \over Aktiboak}$
Ratio honek, inbertsio moneta unitate bakoitzeko enpresak lor dezakeen emaitza neurtzen du eta eragin ekonomikoak bakarrik aztertzen ditu, finantzariorik ez. Bere emaitza oso lagungarria da industria bereko enpresa konpetitiboak alderatzerako orduan eta industriaren arabera emaitza ezberdina izango dira. Hasierako inbertsio handia behar duten enpresek, orokorrean, ROI txikiagoa izango dute.

## Kanpo estekak

* Datuak: Q1163221
# Aktina

Aktina zelula muskularretan dagoen proteina da, miosinarekin batera gihar-uzkurdura eragiten duena.
Horretaz gain, zelula guztien zitoeskeletoaren mikrofiruetako osagai nagusia da. Mikrofiruak aktinaren harizpiak dira, zelularen barne-mugikortasunarekin zer ikusi handia dutenak.
Bi aktina mota daude: G eta F. Azken honek polimeroak eratzen ditu, mikrofiruetan -hain zuzen ere- egoten direnak.
Gihar-uzkurdura aktinaren harizpiak mugitu eta miosinaren harizpien artean kokatzen direnean gertatzen da. Prozesu hau burutzeko ATPa hidrolizatu behar da, energia askatuz. Aktinak eta miosinak, biek ala biek, jarduera ATPasikoa dute, hots, ATP hidrolizatzeko gaitasuna. Gihar-uzkurduraren prozesuan magnesio eta kaltzio ioiek ere parte hartzen dute.
Zelula muskularretan aktina proteina guztien %25 inguruko proportzioan dago. Gainontzeko zeluletan, batez beste, %10eko proportzioan besterik ez.

## Ikus, gainera

* Gihar-uzkurdura

## Kanpo estekak

* Datuak: Q185269
* Multimedia: Actin / Q185269
# Aktiengesellschaft

Aktiengesellschaft, laburdura AG, Alemanian elkarte anonimoak deitzeko erabultzen den izendapena da. Berez, Aktien ("Akzioak") eta Gesellschaft ("Konpainia") hitzen elkarketa da, alegia: "bere akzioetan oinarritzen den konpainia".
Halere, Aktiengesellschaft entitate juridikoak gainontzeko munduko elkarte anonimoek ez duten ezaugarri bat du: Aufsichtsrat ("Zaintza Batzordea") deritzona, honek zuzendaritza batzordearen (Vorstand) jarduera zaintzeko eginkizuna du eta bere kideak lau urtero elkarteko sozioek bozka bidez hautatzen dituzte. Zaintza batzorde hori (Aufsichtsrat) zenbaki bakoitiz osatzen da, gutxienez hiru. Zaintza batzordeko kideak ezin litezke zuzendaritza batzordeko kideak izan, ez eta alderantziz, alegia, zuzendaritza batzordeko kideak zin litezke zaintza batzordeko kide izan, honela bi batzordeen arteko independentzia mantenduz.
Zaintza batzordeak zuzendaritza batzordeko (Vorstand) kideak hautatu, kontrolatu eta kaleratzen ditu. Aipatutako zaintza batzorde honek zuzendaritza batzordearen (Vorstand) jarduera erregulatu eta zehazten ditu, honela enpresaren oreka ekonomiko eta finantziaria ziurtatuz.

## Kanpo estekak

* Datuak: Q22084735
# Aktibo finko

Kontabilitatean, aktibo finkoa edo aktibo ukigarria enpresa baten ondasun eta eskubide iraunkorren multzoa da. Zehatzago, aktibo finkoek ekoizpen zikloa baino iraupen luzeagoa izaten dute (ohiko arauei jarraituz, urtebetea baino luzeagoa) eta ez dira aise eskudiru bihurtzen. Gainera, aktibo horiek ez dira enpresaren ziklo operatiboan zehar aldatzen. Adibidez, enpresa bateko lantegi-eraikina eta makinak aktibo finkoko ondasunak dira, produktuen ekoizpenean eta salmentan enpresan geratzen baitira. Aurkako adibide bat, higiezinen agentzia izango litzateke: agentziak saltzeko erosten dituen eraikinak ustiapen zikloan zehar aldatu egiten dira eta beraz, aktibo-zirkulatzailearen parte dira. Aldi berean, higiezinen bulegoak beraien aktibo finkoaren parte dira.
Bi sailetan banatzen dira, ibilgetu-materiala eta ibilgetu-ukiezina (aplikazio informatikoak, merkataritza-funtsa...) Aktibo hauek iraupen luzea izaten badute ere, denboran zehar balioa galtzen joaten dira (adibidez, azkenean makina bat hondatu egingo da urteen poderioz) eta horrela, balio galtze honi aurre egiteko enpresak aktibo finkoko osagaiak amortizatu egin behar izaten ditu.

## Erreferentziak

* ↑ Dyckman, Intermediate Accounting, Revised Ed. (Homewood IL: Irwin, Inc. 1992),195.

## Ikus, gainera

* Aktibo zirkulatzaile

## Kanpo estekak

* Datuak: Q955421
# Aktinido

| Zenbaki atomikoa | Izena | Ikurra |
| 89 | Aktinioa | Ac |
| 90 | Torioa | Th |
| 91 | Protaktinioa | Pa |
| 92 | Uranioa | U |
| 93 | Neptunioa | Np |
| 94 | Plutonioa | Pu |
| 95 | Amerizioa | Am |
| 96 | Kurioa | Cm |
| 97 | Berkelioa | Bk |
| 98 | Kalifornioa | Cf |
| 99 | Einstenioa | Es |
| 100 | Fermioa | Fm |
| 101 | Mendelebioa | Md |
| 102 | Nobelioa | No |
| 103 | Lawrentzioa | Lr |
Aktinidoen serieak aktinioaren eta lawrentzioaren artean dauden 15 elementu kimiko barne hartzen ditu. Elementu hauen zenbaki atomikoak 89 eta 103 artean daude . Seriearen izena multzoko lehen elementutik, aktiniotik alegia, eratorri da, eta azken hau grezierazko ακτις (aktis), "izpi" terminotik, elementu hauen erradioaktibitatea adierazteko.
IUPAC erakundeak aktinido ordez aktinido hitza erabiltzea aholkatu du, "-ido" sufijoa ioien izenetan erabiltzen baita. Taula periodikoaren zenbait antolamendu alternatibotan aktinioa edo lawrentzioa multzotik kanpo kokatzen dira.
aktinidoen propietate kimikoak ez dira lantanidoen serieko elementuenak bezain parekoak, eta askotariko oxidazio-egoerak jasan ditzakete. Honen eraginez, hasieran ez zegoen garbi aktinioa, torioa eta uranioa d blokeko elementutzat hartu behar ziren edo ez. aktinido guztiak erradioaktiboak dira.
Lurrazalean aztarna-elementu gisa baino kantitate handiagoetan agertzen diren elementu bakarrak torioa eta uranioa dira. Neptunioa eta plutonioa uranio-meetan aurkitu da aztarna modura, uranioaren desintegrazio edo bonbardaketaren ondorioz. Gainerako aktinidoak jalkin erradioaktiboetan aurkitu dira, edo partikula-talkagailuetan sintetizatu dira. Seriearen azken erdiko elementuek erdibizitza oso laburra dauka.
Gehienetan aktinidoak taula periodikoaren gorputz nagusiaren azpian kokatzen dira (lantanidoen seriearen azpian), beheko ohar baten antzera. Taula periodikoaren beste bertsio batzuetan bi serie hauek bere lekuan jartzen dira, aktinidoen eta lantanoideen kokapena hobeto erakusteko.

## Ikus, gainera

* Lantanoide

## Kanpo estekak

* Datuak: Q19577
* Multimedia: Actinides / Q19577
# Aktibo korronte

Kontabilitatean, aktibo zirkulatzailea edo aktibo korrontea eskudirutan aise eta epe laburrera (urtebetea baino lehen) bihur daitezkeen enpresaren ondasun eta eskubideek osatzen dute, aktiboaren beste osagaia den aktibo finkoko elementuak ez bezala. Horrela, besteak beste, eskudirua, izakinak eta kobratu beharreko fakturak aktibo zirkulatzaile dira. Eskudirutan bihurtzeko ahalmenari buruz, aktibo zirkulatzaileko ondasunetan sailkapen hau egin daiteke: eskuragarriak (eskudirua, esaterako), bihurgarri ziurrak (aise saldu daitezkeen produktu bukatuak, esaterako) eta baldintzapeko bihurgarriak (zalantzaz kobratuko den faktura bat, esaterako).
Aktibo korrontearen ratioa, aktibo korronte totala zati pasibo korronte totala kalkulatzen da. Normalean, enpresaren likidazioa kalkulatzeko erabiltzen da, horrela betebeharrak epe motzera bete ditzaken ikus daiteke.

## Kanpo estekak

* Datuak: Q730884
# Aktiboen errotazio

Aktiboen errotazioa enpresa baten aktiboaren erabilerarekin salmentak egiteko duen efizientzia neurtzen duen finantza-ratio bat da.
Mozkin-marjina txikia duten enpresa edo erakundeek errotazio altua izan ohi dute, eta mozkin-marjin altua dutenek berriz, errotazio baxua.
Txikizkako merkataritzan jarduten duten sozietateek, oso errotazio handia izan ohi dute, batez ere prezio lehiakorrak direla eta.
Aktiboen errotazioa kalkulatzeko honako ratio hau erabiltzen da:
$AktiboenErrotazioa={Salmentak \over BatazBestekoAktiboGarbia}$
* Salmentak sozietatearen galdu-irabazien salmenta garbiak dira.
* Bataz besteko aktibo garbia, epigrafiaren hasierako eta amaierako balantzeetako aktibo guztien batazbestekoa da. Hau, epearen hasiera eta bukaeran aktiboak gehituz eta amaierako zenbakia zati bi eginez kalkulatzen da. Hala ere, gorabeherak izan ditzaketen enpresen gain eragin negatiboak sor daitezkeela egiaztatu da. Beraz, sozietate mota horientzat aktiboen errotazioa kalkulatzeko beste metodo bat erabiltzea gomendatzen da.
* Bestela, bataz besteko aktibo osoak, amaierako aktibo totala zehaztu dezake.

## Kanpo estekak

* Datuak: Q1728600
# Acantilado

Acantilado 2016ko Helena Taberna nafar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Gabriel etorkizun handiko fiskal bat da. Bere bizitza kolokan geratuko da poliziaren dei bat jasotzen duenean: Kanarietan sekta baten talde-suizidioa izan da, eta Gabrielen arreba txikia, Cordelia, jarraitzaileetako bat zen. Oraindik ez dute haren hilotza aurkitu.

## Aktoreak

* Daniel Grao: Gabriel
* Juana Acosta: Helena
* Goya Toledo: Santana
* Ingrid García Jonsson: Cordelia
* Ana Gracia: Heidi
* Josean Bengoetxea: Martínez
* Jon Kortajarena: Julián
* Maiken Beitia: Marion
* Ciro Miró: Artemi
* Xabier Elorriaga: Antonio
* Itsaso Arana: Patricia
* Ramon Ibarra: komisarioa
* Magdalena Aizpurua : polizia

## Erreferentziak

* ↑ www.sansebastianfestival.com

## Kanpo estekak

* Datuak: Q37760392
# 2009ko Donostia Klasikoa

2009ko Donostia Klasikoa :
| Datu orokorrak ||
| Lasterketa | 29. Donostia Klasikoa |
| Txapelketa | 2009 UCI ProTour |
| Data | 2009.eko abuztuak 1 |
| Luzera | 237 km |
| Herrialdea | Espainia |
| Irteera-lekua | Donostia |
| Helduera-lekua | Donostia |
| Emaitzak ||
| Txapelduna | Roman Kreuziger (Liquigas) |
| Txapeldunordea | Mickaël Delage (Silence-Lotto) |
| Hirugarrena | Peter Velits (Team Milram) |
| ◀2008 | 2010▶ |
| Dokumentazioa ||
XXIX. Donostia Klasikoaren ekitaldia 2009ko abuztuaren 1ean ospatu zuten. UCI ProTourreko hamargarren txapelketa izan zen.

## Taldeak

| AG2R La Mondiale Astana BBox Bouygues Telecom Contentpolis-Ampo Caisse d'Épargne Cofidis Euskaltel-Euskadi | La Française des Jeux Fuji-Servetto Garmin-Slipstream Lampre-NGC Liquigas Quick Step | Rabobank Silence-Lotto Team Columbia-HTC Team Katusha Team Milram Team Saxo Bank |

## Sailkapena

| # | Txirrindularia | Taldea | Denbora | UCI puntuak |
| 1.a | Carlos Barredo | Quick Step | 5 h 37 min 00 s | 80 |
| 2.a | Roman Kreuziger | Liquigas | 0 s | 60 |
| 3.a | Mickaël Delage | Silence-Lotto | 7 s | 50 |
| 4.a | Peter Velits | Team Milram | 7 s | 40 |
| 5.a | Ryder Hesjedal | Garmin-Slipstream | 7 s | 30 |
| 6.a | Filippo Pozzato | Team Katusha | 7 s | 22 |
| 7.a | Christophe Riblon | AG2R La Mondiale | 7 s | 14 |
| 8.a | Sergei Ivanov | Team Katusha | 7 s | 10 |
| 9.a | Rubén Pérez | Euskaltel-Euskadi | 7 s | 6 |
| 10.a | Marco Pinotti | Team Columbia-HTC | 7 s | 2 |

## Kanpo estekak

* Datuak: Q632929
# 2009ko EPELen lau eta erdiko txapelketa

2009ko Lau eta erdiko Pilota Txapelketa 2009ean Eskuzko Pilota Enpresen Ligak antolatutako Lau eta erdiko Pilota Txapelketa da. Bertan Asegarce eta ASPE enpresetako pilotariek parte hartu zuten. BBK-k babestua.
Hogei pilotarik, lau taldetan banatuak, bi partidaka kanporaketa egin zuten taldeko buruaren aurka jokatzeko. Talde bakoitzean sailkatutakoak guztiak guztien kontra ligatxoa jokatzen dute eta bi onenak finalera igaro ziren.

## Pilotariak

(Beltzez, taldeen buruak)
| Asegarce enpresarenak: Arretxe II.a Bengoetxea VI.a Berasaluze VIII.a Iñigo Díaz Leiza Olaetxea Olaizola I.a Olaizola II.a Patxi Ruiz Saralegi | ASPE enpresarenak: Berasaluze IX.a Beroitz Gonzalez Lasa Martínez de Irujo Olazabal Ongai Retegi Bi Titin III.a Xala |

## Emaitzak
### 1. erronda

| Data | Pilotalekua | Gorria | Urdina | Emaitza |
| 09/10/17 | Labrit pilotalekua | Bengoetxea VI.a | Beroitz | 22-05 |
| 09/10/10 | Ultzamako pilotalekua | Olaizola I.a | Olazabal | 22-12 |
| 09/10/19 | Beotibar pilotalekua | Patxi Ruiz | Ongai | 22-07 |
| 09/10/12 | Santanape pilotalekua | Leiza | Berasaluze IX.a | 22-15 |
| 09/10/09 | Ederrena pilotalekua | Arretxe II.a | Lasa | 20-22 |
| 09/10/18 | Atano III.a pilotalekua | Xala | Saralegi | 12-22 |
| 09/10/17 | Errenteriako Udal pilotalekua | Retegi Bi | Olaetxea | 22-08 |
| 09/10/11 | Jayan-Jai pilotalekua | Gonzalez | Iñigo Díaz | 22-19 |

### Final zortzirenak

| Data | Pilotalekua | Gorria | Urdina | Emaitza |
| 09/10/24 | Labrit pilotalekua | Lasa | Bengoetxea VI.a | 20-22 |
| 09/10/25 | Astelena pilotalekua | Olaizola I.a | Saralegi | 22-17 |
| 09/10/24 | Amorebieta IV.a pilotalekua | Retegi Bi | Patxi Ruiz | 22-15 |
| 09/10/23 | Zeanuriko Udal pilotalekua | Leiza | Gonzalez | 12-22 |

### Final laurdenak

| Data | Pilotalekua | Gorria | Urdina | Emaitza |
| 09/11/01 | Astelena pilotalekua | Martínez de Irujo | Bengoetxea VI.a | 22-19 |
| 09/10/30 | Balmasedako Udal pilotalekua | Titín III.a | Olaizola I.a | 22-21 |
| 09/10/31 | Labrit pilotalekua | Olaizola II | Retegi Bi | 11-22 |
| 09/11/02 | Beotibar pilotalekua | Berasaluze VIII.a (zauritua) | Gonzalez | 10-16 |

### Fase finala

| Data | Pilotalekua | Gorria | Urdina | Emaitza |
| 09/11/07 | Aritzbatalde pilotalekua | Martinez de Irujo | Gonzalez | 19-22 |
| 09/11/08 | Astelena pilotalekua | Titín III.a | Retegi Bi | 22-13 |
| 09/11/14 | Labrit pilotalekua | Martínez de Irujo | Retegi Bi | 22-11 |
| 09/11/15 | Astelena pilotalekua | Titín III.a | Gonzalez | 22-17 |
| 09/11/21 | Labrit pilotalekua | Gonzalez | Retegi Bi | 22-12 |
| 09/11/22 | Astelena pilotalekua | Martínez de Irujo | Titin III.a | 22-11 |

#### Sailkapena

| Pilotaria | Partidu jokatuak | Partidu irabaziak | Partidu galdutakoak | Tanto irabaziak | Tanto galdutakoak | Ezb. |
| Martinez de Irujo | 3 | 2 | 1 | 63 | 44 | +19 |
| Gonzalez | 3 | 2 | 1 | 61 | 53 | +8 |
| Titin III.a | 3 | 2 | 1 | 55 | 52 | +3 |
| Retegi Bi | 3 | 0 | 3 | 36 | 66 | -30 |

### Finala

| 09/12/8 |
| 09/12/8 | Martinez de Irujo | 18-22 | Gonzalez | Donostiako Atano III.a pilotalekua |

## Kanpo estekak

* Datuak: Q3754745
# 2009ko Espainiako Sari Nagusia

2009ko Espainiako Sari Nagusia 1 Formulako 2009ko denboraldiko bosgarren sari nagusia izan zen. Maiatzaren 8 eta 10 artean ospatu zen Bartzelonan (Espainia).
Jenson Button eta Rubens Barrichellok 1. eta 3. postuak lortu zituzten Brawn GPrentzat eta Sebastian Vettelk 2. postua. Alonso asturiarra 5. gelditu zen.

## Erreferentziak

* ↑ Alonso con el coche más ligero de la parrilla

## Kanpo estekak

* Datuak: Q12252621
# 2009ko Bizkaiko Bira

2009ko Bizkaiko Bira, Bizkaiko Birako XXIX. ekitaldia izan zen. 2009ko uztailaren 1etik 5era izan zen eta Durangotik Bilbora joan zen 526 km egin ondoren. Lehenengo hiru etapak lauagoak izan ziren, laugarrena erlojupeko bat izan zen eta azkena etapa erregina izan zen. Etapen ostean, txirrindulari profesional izandakoak hitzaldiak egin zituzten. Haietako batzuk, Miguel Indurain, Abraham Olano, Julian Gorospe, Marino Lejarreta, Mikel Praderaizan ziren. Bilbovision telebistak laburpenak eskeintzen zituen egunero 21:30tan. Ekitaldi honetan, hemen hazitako lehen txirrindularia profesionalekin Urkiola Igoera-n lehiatzeko saria izan zuen.

## Taldeak

* Ibaigane
* Seguros Bilbao
* Cafes Baque
* Suminan
* Bidelan-Kirolgi
* Lizarte
* Naturgas
* Lokomotiv
* Debabarrena
* Azysa
* Caja Rural
* Camargo
* Cueva El Soplao
* Superfroiz
* Andalucía Cajasur
* Comunidad Valenciana
* Extremadura Spiuk
* Amical Velo
* Daviramon-Lotto
* Grande Envalira ECP

## Etapak

* Durango-Durango (143km)
* Portugalete-Portugalete (136km)
* Galdakao-Galdakao (116km)
* Ugao-Zeberio (14km)
* Bilbo-Bilbo (117,5)

## Sailkapen nagusia

* Fabricio Ferrari
* Aleksandr Riabkin
* Sergio Carrasco
# 2009ko Espainiako Traineru Txapelketa

2009ko Espainiako Traineru Txapelketa (txapelketaren 62. ekitaldia) urte honetako abuztuaren 8 eta 9an jokatu zen Vilaxoanen (Galizian), eta Kaikuk bere laugarren garaipena lortu zuen, aurrekoa lortu eta 27 urtetara.

## Historia

Larunbateko sailkapen estropadan Kaiku, Astillero, Hondarribia eta Pedreña sailkatu ziren. Igandean Kaiku eta Pedreñaren arteko lehia estua ikusi zen eta sestaotarrek bi segunduko aldea atera zuten.

## Parte-hartzaileak

Talde parte-hartzaileak :
| Taldeak | Traineruak | Patroiak |
| SDR Astillero SDR Castro Urdiales Hondarribia AE Kaiku AKE (Sestao) CR Mecos (O Grove) SDR Pedreña SD Samertolameu SD Tirán | San José XIV La Marinera Ama Guadalupekoa Bizkaitarra Mequiña Marina de Cudeyo Meiramar Pereira | Cristian Garma Iker Gimeno Joseba Amunarriz Asier Zurinaga ? Borja Gómez Lázaro Jacobo Gayo David Álvarez |

## Sailkapen estropadak

Txanda bakoitzeko irabazlea sailkatzen da eta hauekin batera gainontzekoen artean bi denbora onenak egin dituztenak.
| | 1. txanda | Denbora | | 2. txanda | Denbora |
| 1 | Kaiku | 20:45:70 | 1 | Astillero | 20:53:00 |
| 2 | Castro Urdiales | 21:00:77 | 2 | Hondarribia | 20:55:88 |
| 3 | Samertolameu | 22:03:62 | 3 | Pedreña | 20:57:40 |
| 4 | Mecos | 22:18:35 | 4 | Tirán | 21:23:12 |

## Emaitzak

Behin betiko denborak :
| Postua | Elkartea | 1. Eguna | Diferentzia |
| 1 | Kaiku | 19:54:02 | - |
| 2 | Pedreña | 19:56:02 | 0:02:00 |
| 3 | Astillero | 20:08:96 | 0:14:94 |
| 4 | Hondarribia | 20:16:59 | 0:22:57 |
| 5 | Castro Urdiales | 20:02:78 | 0:08:76 |
| 6 | Tirán | 20:27:56 | 0:33:54 |
| 7 | Samertolameu | 20:34:58 | 0:40:56 |
| 8 | Mecos | 21:09:74 | 1:15:72 |

## Tripulazio irabazlea

* Kaiku Arraunaren Kirol Elkartea
** Entrenatzailea: Jose Luis Korta
** Patroia: Asier Zurinaga
** Arraunlariak: Oscar Gómez, Angel Rodríguez, Iker Pascual, Leandro Salvagno, Iraitz Zubiri, Luciano Prego, Iñaki Errasti, Federico Steindl, Aitzol Arrizabalaga, Javier Pérez, Oscar Medina, Angel Ruiz eta Benito San Martín.

## Ikus, gainera

* Espainiako Traineru Txapelketa

## Kanpo estekak

* (Gaztelaniaz) www.todoremo.com (LXII Campeonato de España de Traineras)